ຈີນໃຫ້ການຄໍ້າປະກັນແກ່ ສຫລ ເລື້ອງການສົ່ງອອກແຮ່ທາດ ທີ່ຫາຍາກ
ລັດຖະມົນຕີການຕ່າງປະເທດສະຫະລັດ ທ່ານນາງ Clintonໄດ້ຮັບການຄໍ້າປະກັນ ຈາກຄູ່ຕຳແໜ່ງຝ່າຍຈີນ ກ່ຽວກັບນະໂຍບາຍຂອງປັກກິ່ງ ໃນການສົ່ງອອກແຮ່ທາດທີ່ຫາຍາກ.
ເຈົ້າໜ້າທີ່ສະຫະລັດກ່າວວ່າ ລັດຖະມົນຕີການຕ່າງປະເທດ ສະຫະລັດ ທ່ານນາງ Hillary Clinton ໄດ້ຮັບການຄໍ້າປະ ກັນຈາກຄູ່ຕຳແໜ່ງຝ່າຍຈີນ ກ່ຽວກັບນະໂຍບາຍ ຂອງປັກ ກິ່ງ ໃນການສົ່ງອອກແຮ່ທາດທີ່ຫາຍາກ ທີ່ຈຳເປັນສຳລັບ ອຸດສາຫະກຳຮາຍເທັກ ເຈົ້າໜ້າທີ່ກ່າວວ່າ ທ່ານນາງ Clinton ໄດ້ຍົກເອົາບັນຫານີ້ ຂຶ້ນມາໂອ້ລົມກັບ ລັດຖະມົນຕີ ການຕ່າງປະເທດຈີນທ່ານ Yang Jiechi ໃນວັນເສົາມື້ນີ້ຢູ່ຂ້າງນອກກອງປະຊຸມສຸດ ຍອດ ເອເຊຍຕາເວັນອອກ ທີ່ນະຄອນຫຼວງຮ່າໂນ່ຍຂອງ ຫວຽດນາມ ເຈົ້າໜ້າທີ່ບໍ່ໄດ້ໃຫ້ການອະທິບາຍຢ່າງເຈາະຈົງວ່າແມ່ນການຄໍ້າປະກັນແນວໃດ ແຕ່ຈີນ ກ່າວໃນສັບປະດານີ້ວ່າຕົນຈະບໍ່ໃຊ້ການສົ່ງອອກແຮ່ທາດທີ່ຫາຍາກເປັນ ເຄື່ອງຕໍ່ຮອງກັບ ປະເທດຕ່າງໆ ນອກນັ້ນທ່ານນາງ Clinton ຍັງໄດ້ກ່າວໃນຄຳປາໄສວ່າ ບັນຫາຂັດແຍ້ງທາງທະເລ ຄວນໄດ້ຮັບການແກ້ໄຂອີງຕາມກົດໝາຍນາໆຊາດ ການພົບປະລະຫວ່າງນາຍົກລັດຖະມົນຕີຍີ່ປຸ່ນ ທ່ານ Naoto Kan ແລະນາຍົກລັດຖະ ມົນຕີຈີນ ທ່ານ Wen Jiabao ໄດ້ຖືກຍົກເລີກໃນມື້ວານນີ້ຫຼັງຈາກຍີ່ປຸ່ນໄດ້ຍົກເອົາບັນ ຫາໝູ່ເກາະ ທີ່ມີການຂັດແຍ້ງຂຶ້ນມາສົນທະນາຫາລືໃນການພົບປະລະຫວ່າງລັດຖະມົນຕີ ການຕ່າງປະເທດ ຂອງປະເທດທັງສອງ